ระเบียบสํานักนายกรัฐมนตรี

ว่าด้วยการพัสดุ (ฉบับที่ 7)

พ.ศ. 2552

---------------

          โดยที่เป็นการสมควรปรับปรุงระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไขเพิ่มเติม เพื่อให้สอดคล้องกับการกําหนดตําแหน่ง ตามพระราชบัญญัติระเบียบข้าราชการ พลเรือน พ.ศ. 2551

          อาศัยอํานาจตามความในมาตรา 11 (8) แห่งพระราชบัญญัติระเบียบบริหารราชการแผ่นดิน พ.ศ. 2534 นายกรัฐมนตรี โดยความเห็นชอบของคณะรัฐมนตรีจึงวางระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบสํานักนายกรัฐมนตรีว่าด้วยการพัสดุ (ฉบับที่ 7) พ.ศ. 2552”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในวรรคหนึ่งของข้อ 32 แห่งระเบียบสํานักนายกรัฐมนตรี ว่าด้วยการพัสดุ พ.ศ. 2535 และให้ใช้ความต่อไปนี้แทน

          “ข้อ 32 ให้หัวหน้าส่วนราชการแต่งตั้งคณะกรรมการพิจารณาคัดเลือก ผู้มีคุณสมบัติ เบื้องต้น ประกอบด้วย ประธานกรรมการและกรรมการอื่นอย่างน้อยห้าคน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงานของรัฐ โดยคํานึงถึงลักษณะหน้าที่และความ รับผิดชอบของผู้ที่ได้รับแต่งตั้งเป็นสําคัญ และในจํานวนนี้ต้องมีผู้ชํานาญการในเรื่องที่จัดซื้อหรือ จัดจ้างนั้นอย่างน้อยหนึ่งคน”


ข้อ ๔ ให้ยกเลิกความในวรรคหนึ่งของข้อ 35 แห่งระเบียบสํานักนายกรัฐมนตรีว่าด้วย การพัสดุ พ.ศ. 2535 และให้ใช้ความต่อไปนี้แทน

          “ข้อ 35 คณะกรรมการตามข้อ 34 แต่ละคณะ ประกอบด้วย ประธานกรรมการ และกรรมการอื่นอย่างน้อยสองคน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงานของรัฐ โดยคํานึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสําคัญ ในกรณีจําเป็นหรือเพื่อประโยชน์ของทางราชการจะแต่งตั้งบุคคลอื่นอีกไม่เกินสองคนร่วมเป็นกรรมการ ด้วยก็ได้”


ข้อ ๕ ให้ยกเลิกความในข้อ 80 แห่งระเบียบสํานักนายกรัฐมนตรีว่าด้วยการพัสดุ พ.ศ. 2535 ซึ่งแก้ไขเพิ่มเติมโดยระเบียบสํานักนายกรัฐมนตรีว่าด้วยการพัสดุ (ฉบับที่ 4) พ.ศ. 2541 และให้ใช้ความต่อไปนี้แทน

          “ข้อ 80 คณะกรรมการตามข้อ 25 ประกอบด้วย ประธานกรรมการและกรรมการอื่น อย่างน้อยสี่คน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงานของรัฐ โดยคํานึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสําคัญ ในกรณีจําเป็นหรือ เพื่อประโยชน์ของทางราชการ ให้แต่งตั้งผู้แทนจากส่วนราชการอื่นหรือบุคคลอื่นซึ่งเป็นผู้ชํานาญการ ในงานที่จะจ้างที่ปรึกษาอีกไม่เกินสองคนเป็นกรรมการด้วย และในกรณีการจ้างที่ปรึกษาที่ดําเนินการ ด้วยเงินกู้ ให้มีผู้แทนจากสํานักงานบริหารหนี้สาธารณะด้วยหนึ่งคน”


ข้อ ๖ ให้ยกเลิกความในข้อ 98 แห่งระเบียบสํานักนายกรัฐมนตรีว่าด้วยการพัสดุ พ.ศ. 2535 และให้ใช้ความต่อไปนี้แทน

          “ข้อ 98 ในการดําเนินการจ้างออกแบบและควบคุมงานโดยวิธีตกลงแต่ละครั้ง ให้หัวหน้า ส่วนราชการแต่งตั้งกรรมการดําเนินการจ้างโดยวิธีตกลงขึ้นคณะหนึ่งประกอบด้วย ประธานกรรมการ และกรรมการอื่นอย่างน้อยสองคน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงานของรัฐ โดยคํานึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสําคัญ และอาจมีผู้ชํานาญการในกิจการนี้อีกไม่เกินสองคนร่วมเป็นกรรมการด้วย คณะกรรมการดังกล่าวต้องมี จํานวนไม่ต่ํากว่ากึ่งหนึ่งของจํานวนทั้งหมด จึงจะดําเนินการตามที่กําหนดไว้ได้”


ข้อ ๗ ให้ยกเลิกความในวรรคสองและวรรคสามของข้อ 101 แห่งระเบียบสํานัก นายกรัฐมนตรีว่าด้วยการพัสดุ พ.ศ. 2535 และให้ใช้ความต่อไปนี้แทน

          “คณะกรรมการรับซองเสนองาน ประกอบด้วย ประธานกรรมการและกรรมการอื่นอย่างน้อย สองคน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงานของรัฐ โดยคํานึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสําคัญ

          คณะกรรมการดําเนินการจ้างโดยวิธีคัดเลือก ประกอบด้วย ประธานกรรมการและกรรมการอื่น อย่างน้อยสองคน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงาน ของรัฐ โดยคํานึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสําคัญ และอาจมี ผู้ชํานาญการในการนี้อีกไม่เกินสองคนร่วมเป็นกรรมการด้วย”


ข้อ ๘ ให้ยกเลิกความในวรรคสองของข้อ 116 แห่งระเบียบสํานักนายกรัฐมนตรีว่าด้วย การพัสดุ พ.ศ. 2535 และให้ใช้ความต่อไปนี้แทน

          “คณะกรรมการตรวจและรับมอบงาน ประกอบด้วย ประธานกรรมการ และกรรมการอื่น อย่างน้อยสองคน ซึ่งแต่งตั้งจากข้าราชการ พนักงานราชการ พนักงานมหาวิทยาลัย หรือพนักงาน ของรัฐ โดยคํานึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสําคัญ และอาจมี ผู้ชํานาญการในกิจการนี้อีกไม่เกินสองคนร่วมเป็นกรรมการด้วย”


ข้อ ๙ ให้คณะกรรมการที่ได้รับแต่งตั้งอยู่ก่อนวันที่ระเบียบนี้ใช้บังคับ ปฏิบัติหน้าที่ต่อไป จนกว่าจะแล้วเสร็จ


ผู้มีอํานาจลงนาม - ประกาศ ณ วันที่ 25 มีนาคม พ.ศ. 2552

 

อภิสิทธิ์ เวชชาชีวะ

นายกรัฐมนตรี